section_heading: Daruvar
paragraph_text: Julije potiče komunikaciju i povezanost s modernim svijetom, što se vidi u poticanju dolaska pošte, telegrafa i željeznice. Poštanski ured otvoren je 1.prosinca 1856. godine a telegraf 24.lipnja 1871. Zajedno s grofom Arturom Nugentom, Julije 1872. godine dobiva dozvolu za prethodne radove na uskotračnoj pruzi od Virovitice preko Daruvara i Pakraca na Gradišku. Pruga je stigla u Daruvar tek 1885. Potpomaže daruvarski kotar postradao od gladi i osniva Maticu hrvatsku u Daruvaru. Čitaonica u Daruvaru osnovana 1872. godine u pravilima navodi svrhu čitaonice koja nije samo čitanje knjiga, već i "razvijanje i promicanje družtvenosti, unapredjenje pouka i naobraženosti". Prvi predsjednik i jedna od osnivača čitaonice bio je Julije Janković, grof Daruvarski a nedugo zatim 1877. godine postaje i osnivač podružnice Matice hrvatske u Daruvaru.